Emfuleni en Eskom bereik ooreenkoms(Argieffoto: ANA) Die Emfuleni- plaaslike munisipaliteit het Dinsdag ŉ ooreenkoms met Eskom bereik waarvolgens hy onderneem om sy skuld aan die kragvoorsiener af te betaal. Dit na wat die Gautengse regering beskryf as ŉ “ongelukkige voorval wat baie verleentheid geskep het” toe Eskom beslag gelê het op die stad se bates. Maroela Media het vroeër berig ŉ hofbevel wat reeds in 2018 aan Eskom toegestaan is, gee Eskom toestemming om R615 miljoen in agterstallige skuld van die munisipaliteit in die weste van Gauteng te verhaal. Volgens Eskom skuld die sukkelende owerheid hom inderwaarheid meer as R2,3 miljard. Daarom het André de Ruyter, Eskom se uitvoerende hoof, en lede van Gauteng se departement van samewerkende regering en tradisionele sake Dinsdag vergader. Die partye het op die volgende ooreengekom: Volgens Lebogang Maile, Gautengse LUR vir samewerkende regering en tradisionele sake, was die vergadering eerlik en tersaaklik, en was dit die eerste stap van samewerking tussen verskillende staatsentiteite om dienslewering aan burgers te verbeter. Verskeie munisipaliteite in Gauteng skuld Eskom gesamentlik R3,7 miljard. Dit is met die uitsondering van die Ekurhuleni-munisipaliteit, die Stad van Johannesburg en Midvaal-munisipaliteit.